Jeronimo Aiantz

Jeronimo Aiantz Beaumont (Gendulain, Nafarroa Garaia 1553 - Madril, Espainia 1613ko martxoaren 23a) nafar militarra izan zen. Lagun polifazetikoa, matematikari, margolari, kosmografo, musikari eta, batez ere, asmatzailea izan zen. Lurrun-makinaren erabileraren aitzindaria, instrumentu zientifikoak hobetu eta haize-errotak sortu zituen. Urpekaritza egiteko kanpaia asmatzeaz gain, 1606an lurrun-makinaren lehendabiziko patente erregistratu zuen.

Amaren partez, Leringo kondearen familiakoa izan zen eta haurtzaroa jaioterrian eman ostean 1567an Madrilera joan zen Filipe II.a Espainiakoaren paje izateko. Italiako gerretan aritu zen, soldadu moduan nabarmendu. Lope de Vegak bere balentriak Lo que pasa en una tarde izeneko komedian azaldu zituen. 1587an Meategien Administratzaile Nagusi bilakatu eta asmakizunak egin zituen ekoizpena hobetzeko.

Bere ekarpen matematikoak bere instrumentazio-diseinuetan, errotarako kalkuluetan eta fisika aplikatuaren ulermen sakonean ikusten dira, meatzaritzaren eta nabigazioaren eraginkortasuna hobetzea bilatuz, hori guztia mekanika matematikaren adartzat hartzen zen testuinguru batean.

 Bibliografia 
 García Tapia, Nicolás: Un inventor navarro: Jerónimo de Ayanz y Beaumont (1553-1613). Nafarroako Gobernua, Iruñea, 2001.

Kategoria:Nafarroa Garaiko militarrak
Kategoria:Euskal Herriko asmatzaileak
Kategoria:Euskal Herriko noblezia
Kategoria:Nafarroa Garaiko margolariak
Kategoria:Euskal Herriko musikariak
Kategoria:Odietarrak
Kategoria:Madrilen hildakoak